Ateitininkai.lt

Akademinis Aušros vartų savaitgalis
2023-11-17 17:00 - 2023-11-19 13:00 (Europe/Vilnius) | Šv. Juozapo mokykla, Medeinos g. 14, Vilnius, Lietuva
Nekantraujame pasidalinti puikia naujiena! Po pertraukos grįžta tradicinis Vilniaus krašto ateitininkų renginys – akademinis Aušros Vartų savaitgalis, kuris šiemet vyks lapkričio 17-19 dienomis, Vilniuje. Moksleivių kaip visada laukia įtraukiančios paskaitos, interaktyvūs užsiėmimai ir svajingos vakaro programos.
Šiemet Vilnius švenčia savo 700-ąjį gyvenimą, tad renginio metu skirsime dėmesio šiai šventei ir kalbėsime tema „Krikščionybės ženklai Vilniuje“. Sužinosime, kaip krikščionybė paveikė mūsų sostinės išvaizdą, gyvenimo tempą ir tradicijas, pažinsime šventuosius vaikščiojusius Vilniaus gatvėmis, aplankysime vietas, pritraukiančias būrius piligrimų iš viso pasaulio ir daugybę kitų detalių, kuriomis krikščionybė palietė Vilnių.
Naujienas apie renginį galite sekti ir Facebook’o renginyje.
Daugiau informacijos ČIA.

Moksleivių ateitininkų rudens akademija'23
2023-10-28 12:00 - 2023-11-01 13:00 | Šiluva
Mielas moksleivi,
Kokie vaizdiniai iškyla tavo galvoje išgirdus žodį menas? Berčiūnų bažnyčios vitražas? Van Gogh’o saulėgrąžos? Gotikinė katedra?
Ar kada nors stovėdamas priešais paveikslą meno galerijoje pagalvojai, „o kam tas menas išvis reikalingas?”.
Istorijos tekmėje menas turėjo įvairių paskirčių. Viduramžiais ir Renesanso laikotarpiu tai buvo priemonė pagarbinti Dievą, išreikšti tikėjimą. Tačiau XIX a. romantikai sudievino meną kaip kažką, kas išgelbės pasaulį. Vėliau modernistai, priešingai, jį deformavo ir desakralizavo teigdami, kad bet kas gali būti menas.
Stebėdami tokias tendencijas klausiame: ar įmanoma apibrėžti meną? Kokia yra tikroji meno paskirtis? Kuo menas svarbus mums, katalikams?
Kviečiame 8–12 klasės moksleivius ir pirmakursius atsakymų ieškoti moksleivių ateitininkų rudens akademijoje 2023 „Menas menui ar kam nors kitam?”.
REGISTRACIJA

Teisės mokslo pietūs | LunchTalks
2023-10-25 11:00 - 13:00 | Vilnius University Tech Hub, Saulėtekio al. 9-2, Vilniaus, 10105 , Lietuva
„Teisės mokslo pietūs“ | „LunchTalks“: Žymiausiose pasaulio teisės mokyklose Harvard Law School ir Yale Law School populiaraus idėjų dalijimosi formato ,,LunchTalks“ analogas Lietuvoje.
Kas galėtų atsisakyti nemokamų pietų? Tik jau ne studentas! O jeigu jų metu dar galima išgirsti ir geriausius teisės mokslininkus, pristatančius savo naujausias idėjas ir tyrimus? Skamba per daug gerai, kad būtų tiesa? Ne. Skamba kaip „Teisės mokslo pietūs“!
Šių pietų svečias – Lietuvos apeliacinio teismo teisėjas, Vilniaus universiteto Teisės fakulteto Baudžiamosios justicijos katedros lektorius Justas Namavičius skaitys pranešimą tema: „Laisvės atėmimo iki gyvos galvos reforma Lietuvoje“.
Su pranešėjo pristatomu straipsniu susipažinti galite čia.
Numatoma renginio programa:
11:00-11:45 val. pietūs (vaišina korporacija „Iustitia“) ir pranešimas
11:45-12:15 val. klausimai – diskusija
Vieta: VU TF, Tech Hub (konferencijų erdvė fakulteto pirmame aukšte)
Registracija: PRIVALOMA – https://forms.office.com/e/K43hP4tg9y
Pica, kava ir arbata vaišina korp!Iustitia

2023-10-24 19:00 - 21:00 | KTU III rūmai (Ateitininkų rūmai), Laisvės al. 13, Kaunas
Labas, studente!
Kaip ir kiekvienais metais kviečiame tave į ypatingą renginį – pirmą korporacijos Gaja susitikimą! Jei ieškai intelektualios ir linksmos veiklos po paskaitų, bei bendruomenės prie kurios galėtum prisijungti tai radai viską viename! Medikų korporacija Gaja spalio 24 dieną 19 val. organizuoja susitikimą, kurio metu galėsi susipažinti su mūsų organizacija, susižnoti apie mūsų veiklas, pabendrauti bei pasmaguriauti užkandžiais.
Laukiame tavęs bei tavo grupiokų spalio 24 d. KTU III rūmai (laisvės alėja 13) 407 kabinetas.
Renginys atviras ir nemokamas visiems.

Kauno krašto ateitininkų suvažiavimas
2023-09-24 12:00 - 17:00 | KTU III rūmai (Ateitininkų rūmai), Laisvės al. 13, Kaunas
Rugsėjo 24 d. suvažiavime laukiami Kauno krašto ateitininkai. Bus renkama nauja Kauno krašto valdyba bei vyks šokių popietė.
Programa:
12 val. Šv. Mišios šv. Arkangelo Mykolo bažnyčioje (Sobore)
13 val. Renkamės Ateitininkų rūmų Laisvės al. 13 (KTU III rūmų) antro aukšto salėje. Kviečiame visus atsinešti užkandį sau ir draugui.
13:30 val. Bendri suneštiniai pietūs
14:15 val. Tautiniai šokiai
15:15 val. Kavos ir arbatos pertraukėlė
15:30 val. Naujos valdymos rinkimai
17:00 val. Atsisveikinimas
Kviečiame REGISTRUOTIS ir iki pasimatymo suvažiavime!

N. Sadūnaitės knygos „Skubėkime daryti gera“ pristatymas
2023-09-21 18:00 - 19:30 | Lietuvos Nacionalinė Martyno Mažvydo biblioteka, Gedimino pr. 51, Vilnius, Lietuva
Kviečiame dalyvauti sesers Felicijos Nijolės Sadūnaitės knygos „Skubėkime daryti gera“ naujojo leidimo pristatyme, kuris vyks šių metų rugsėjo 21 d. 18:00 val. Lietuvos nacionalinėje Martyno Mažvydo bibliotekoje (Gedimino pr. 51, Vilnius, Konferencijų salė (501)).
Renginio metu vyks susitikimas su knygos autore, prisiminimais dalysis Lietuvos pasipriešinimo sovietiniam okupaciniam režimui dalyviai kardinolas Sigitas Tamkevičius, Petras Plumpa, seserys Bernadeta Julija Mališkaitė ir Regina Edita Teresiutė, istorinį kontekstą nušvies Vilniaus universiteto istorijos fakulteto atstovas, palydimąjį sveikinimo žodį tars Lietuvos Respublikos Prezidento, LR Seimo ir LR Ministrės pirmininkės atstovai, taip pat bus pristatoma knygą išleidusio Krikščioniškos pagalbos labdaros ir paramos fondo „Donum“ veikla. Planuojama renginio trukmė – 1,5 val.
Lietuvos pasipriešinimo sovietiniam okupaciniam režimui dalyvės, Laisvės premijos laureatės, pasaulyje žinomos tikinčiųjų ir žmogaus teisių gynėjos sesers Felicijos Nijolės Sadūnaitės knyga „Skubėkime daryti gera“ yra polifoninis literatūros kūrinys, darniai jungiantis istorinio, religinio ir autobiografinio naratyvo registrus. Atsiminimus vienija pasitikėjimo Dievu leitmotyvas, prigimtinėmis vertybėmis grįsta laikysena, politinė ir visuomeninė nuostata, išsiskleidusi konkrečiais žodžiais ir darbais. Autobiografijos momentus (asmeninę autorės akistatą su totalitarine sovietų sistema) pildo per gyvenimą sutiktų šviesuolių portretai. Nemaža dalis istorinio pasakojimo dėmenų savitai nusidriekia iki šiandienos, regisi atpažįstami ir iš naujo aktualiai suskamba dabartinių sociokultūrinių ir geopolitinių įvykių kontekste.
„Pergalės ženklas“ – knygų serija, skirta 1940–1990 m. Lietuvos istorijai ir Nepriklausomybės kovai atminti, pristatanti ginkluotojo ir neginkluotojo pasipriešinimo dalyvius, kurie visomis išgalėmis kovojo prieš totalitarinio blogio apraiškas ir siekė atkurti Lietuvos laisvę. Jie – dabarties kartoms bylojantis pavyzdys, ugdantis sąmoningą ir socialiai atsakingą, pilietišką asmenybę. Sesers Felicijos Nijolės Sadūnaitės knyga „Skubėkime daryti gera“ yra pirmasis šios serijos leidinys.
Renginys atviras visiems.
Lauksime atvykstant!

Ateitininkų Šv. Mišios Panevėžyje
2023-09-17 18:00 - 19:00 | švč. Trejybės bažnyčia, Nepriklausomybės a. 12, Panevėžys, 35209

Studijų savaitgalis „Krikščionybė Europoje XXI amžiuje?“
2023-09-15 18:00 - 2023-09-17 14:00 | Liškiavos vienuolynas, Bažnyčios g 7, Liškiava, Lietuva

Ateitininkų federacijos maldos vakaras
2023-09-15 17:30 - 20:30 | Trinapolio rekolekcijų namai, Verkių g. 70, Vilnius, 08341
Kviečiame ateitininkus į maldos vakarą, kuriame kartu su ateitininkų Dvasios vadu arkivyskupu Gintaru Grušu melsimės už valdybų, kabinetų, komitetų, kraštų, kuopų, korporacijų ir kitų vienetų atsakingus asmenis, o kartu ir už visą ateitininkiją. Numatomas šlovinimas, liudijimai, Švč. Sakramento adoracija, užtarimo malda bei išpažintys.
Nepamirškite REGISTRUOTIS, spustelėdami ČIA!

Burger 1-oji Kaunas
2023-09-06 19:00 - 21:00 | Kauno arkivyskupijos kiemelis, Papilio g. 5, Kaunas, Lietuva

Burger 1-oji Vilnius
2023-09-05 18:00 - 20:00 | Dowtown Forest, Paupio g. 31A, Vilnius, Lietuva

Ateitininkų Šv. Mišios Kaune
2023-09-04 18:00 - 19:00 | Rūsio koplyčia, Papilio g. 3, Kaunas, Lietuva

Ateitininkų Šv. Mišios Vilniuje
2023-09-04 18:00 - 19:00 | Šv. Kryžiaus bažnyčia, S. Daukanto a. 1, Vilnius, 01122, Lietuva

JAS Berčiūnų II pamaina
2023-08-04 08:00 - 2023-08-13 17:00 | Berčiūnų ateitininkų stovykla, Kurorto g. 13, Panevėžys, Lietuva

Ateitininkų vasaros stovykla "KompASSas"
2023-07-26 10:00 - 2023-07-30 15:00 | Berčiūnų ateitininkų stovykla, Kurorto g. 13, Panevėžys, Lietuva

JAS Berčiūnų I pamaina
2023-07-14 10:00 - 2023-07-23 13:00 | Berčiūnų ateitininkų stovykla, Kurorto g. 13, Panevėžys, Lietuva

Pedagoginių-psichologinių jaunimo vadovų kursai
2023-06-27 10:00 - 2023-07-02 17:00 | Berčiūnų ateitininkų stovykla, Kurorto g. 13, Panevėžys, Lietuva

Ugdymo forumas
2023-05-20 12:00 - 18:00 | Kaunas, Laisvės al. 13, Kaunas, Lietuva
Ateitininkų federacijos taryba kviečia visus narius ir bičiulius į ateitininkų ugdymo forumą – renginį, skirtą diskuoti esminiais ateitininkijos ugdymo klausimais. Renginyje galėsite išgirsti Lietuvos ir JAV ateitininkų pirmininkų kalbas bei gyvą federacijos narių diskusiją. Taip pat turėsite galimybę patys diskutuoti grupėse ir išsakyti savo mintis apie tai, koks turi būti ateitininkas ir ateitininkiškas ugdymas.
Užsienio ateitininkai gali registruotis ir stebėti gyvą transliaciją bei dalyvauti diskusijoje nuotoliu.

REGISTRACIJA yra būtina.
// Taip pat kviečiame prisidėti prie renginio užpildant anoniminę ateitininkų ugdymo koncepcijos APKLAUSĄ iki gegužės 14 d. Ją galima pildyti nepriklausomai nuo to, ar dalyvausite forume. //

Korp!GAJA 95-metis
2023-05-13 15:00 - 20:00 | Kaunas, Laisvės al. 13, Kaunas, Lietuva

SAS pavasario žygis
2023-04-29 08:00 - 2023-04-30 17:00

ASS renginys „TILTAI“
2023-04-22 19:00 - 20:00
Nuotolinis Lietuvos ir užsienio ateitininkų susitikimas
„Visa?! Atnaujinti?! Kristuje?!“
Susitikime laukiami ateitininkai ir jų bičiuliai iš viso pasaulio!
Programa (Lietuvos laiku)
19:00 Susitikimas ZOOM
19:15 Pranešimas
19:45 Pasidalinimas į grupeles ir diskusija
20:15 Diskusijos apibendrinimas bendroje grupėje
21:00 Susitikimo uždarymas
Registracija: https://forms.gle/EXM6EZixssKrpi1C8
Zoom nuoroda bus atsiųsta el. paštu, nurodytu registracijos metu.

AF atstovų konferencija
2023-04-15 10:00 - 17:00 | Domus Maria, Aušros vartų g. 12, Vilnius
Džiugiai pranešame, kad Ateitininkų federacijos valdybos sprendimu Ateitininkų federacijos atstovų konferencija vyks 2023 m. balandžios 15 d., šeštadienį, Lietuvos sostinėje Vilniue.
Atstovų konferencijos metu bus tvirtinamos 2022 metų veiklos ir finansinė ataskaitos.

Daugiau informacijos jau netrukus.
AF valdybos informacija

MAS idėjų festivalis
2023-04-13 14:00 - 2023-04-15 12:00 | Vilnius, Vilnius

SAS kandidatų kursai
2023-03-25 10:00 - 17:00, 2022-11-12

Valstybės atkūrimo dienos labdaringas pokylis
2023-02-16
Esame laisvi! Keliame vėliavą. Ant stiebo ir širdyje.
Ateitininkai kviečia iškilmingai paminėti Vasario 16-ąją Lietuvos valstybės atkūrimo dienos labdaringame pokylyje.
Švenčiame, nes šventėse slypi gėris, kuris tegali būti patiriamas kaip šiluma dainuojant liaudies dainas prie laužų Sausio 13-osios išvakarėse.
Visi renginio metu surinkti pinigai bus skirti sudegusio namo Berčiūnų ateitininkų stovyklavietėje atstatymui!
D A T A: 2023 m. vasario 16 d. 18 val.
V I E T A: Istoriniai ateitininkų rūmai (Laisvės al. 13, Kaunas).
A U K A (už kvietimą): https://bit.ly/3W6GbHa
Renginio metu kviečiame dalyvauti loterijoje. Loterijos bilieto kaina – 5 Eur (bus priimami tik grynieji pinigai).
Išankstiniai loterijos bilietai: https://bit.ly/3X1Xsmi
Pokylio žavesys glūdi stebuklingoje atmosferoje, kurią sukuria visi dalyvaujantys savo apranga, savo elgesiu, savo laikysena — savo įnašu.
Vakaro aprangos kodas: juodas kostiumas.
RENGINYS VYKS KONTAKTINIU BŪDU.
Norint renginio proginę kalbą, koncertą bei aukcioną stebėti per zoom registruokitės čia: https://bit.ly/3IIlgXV
Pokylio organizatorius: Ateitininkų fondas
Partneriai: Ateitininkų federacija

Moksleivių ateitininkų žiemos akademija
2022-12-27 08:00 - 2023-01-01 17:00

AF strateginis savaitgalis
2022-12-02 08:00 - 2022-12-04 17:00

MAS adventinės akcijos pradžia
2022-12-01

Panevėžio ateitininkų Kristaus Karaliaus šventė
2022-11-19
